CELEX: 32016D1049
Language: bg
Date: 2016-06-27 00:00:00
Title: Решение за изпълнение (ЕС) 2016/1049 на Комисията от 27 юни 2016 година за определяне на финансовото участие на Съюза в разходите, направени от Кипър през 2013 г. за финансиране на спешните мерки за борба с нюкасълската болест (нотифицирано под номер С(2016) 3857)

29.6.2016   
            
            
               BG
            
            
               Официален вестник на Европейския съюз
            
            
               L 170/69
            
         РЕШЕНИЕ ЗА ИЗПЪЛНЕНИЕ (ЕС) 2016/1049 НА КОМИСИЯТА
   от 27 юни 2016 година
   за определяне на финансовото участие на Съюза в разходите, направени от Кипър през 2013 г. за финансиране на спешните мерки за борба с нюкасълската болест
   
      
         (нотифицирано под номер С(2016) 3857)
      
   
   (само текстът на гръцки език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 652/2014 на Европейския парламент и на Съвета от 15 май 2014 година за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (1), и по-специално член 36, параграф 4 от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (2), и по-специално член 84, параграф 2, член 121, параграф 1 и член 133, параграф 2 от него,
   като има предвид, че:
   
               (1)
            
            
               В Регламент (ЕО) № 349/2005 на Комисията (3) се определят правилата за изплащане на финансово участие на Съюза за спешни мерки за ликвидиране на някои болести по животните, включително нюкасълска болест. В член 7 от посочения регламент се определят документите, които трябва да бъдат представени от държавата членка, искаща финансово участие на Съюза, както и сроковете за представянето им.
            
         
               (2)
            
            
               С Решение за изпълнение 2013/724/ЕС на Комисията (4) се предвижда отпускане на финансово участие на Съюза за Кипър с оглед на направените от посочената държава членка разходи при предприемането на мерки за борба с нюкасълската болест през 2013 г. в съответствие с Решение 2009/470/ЕО на Съвета (5). В съответствие с това през 2013 г. на посочената държава членка бе изплатен първи транш от финансовото участие на Съюза в размер на 250 000,00 EUR. В Решение за изпълнение 2013/724/ЕС се предвижда също така, че размерът на финансовото участие на Съюза ще бъде определен в последващо решение, прието в съответствие с процедурата, посочена в същия акт.
            
         
               (3)
            
            
               В Регламент (ЕС) № 652/2014 се предвижда при подобни обстоятелства да се отпуска финансиране на държавите членки. Във връзка с това в него е предвидено размерът на финансовото участие да бъде определян посредством актове за изпълнение. Също така с посочения регламент се отменя Решение 2009/470/ЕО, поради което позоваванията на посоченото решение следва да се считат за позовавания на Регламент (ЕС) № 652/2014.
            
         
               (4)
            
            
               С приемането на Решение за изпълнение 2013/724/ЕС бяха спазени изискванията на Регламент (ЕС, Евратом) № 966/2012, и по-специално член 84 от него.
            
         
               (5)
            
            
               На 13 февруари 2014 г. Кипър подаде до Комисията официално искане за възстановяване на средства, придружено от финансов отчет, оправдателни документи и епидемиологичен отчет за всяко стопанство, в което животните са били заклани и унищожени. Искането за възстановяване е за сума в размер на 355 361,23 EUR.
            
         
               (6)
            
            
               След резултата от предварителния одит на място, проведен под ръководството на компетентната одитна служба, разходи в размер на 81 156,54 EUR бяха счетени за недопустими за финансиране от страна на Съюза. Поради това финансовото участие на Съюза следва да бъде определено на 274 204,69 EUR. В допълнение към вече изплатения първи транш следва да бъде предоставен окончателен допълнителен транш в размер на 24 204,69 EUR.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   1.   Размерът на финансовото участие на Съюза в разходите, направени от Кипър през 2013 г. за финансиране на спешни мерки за борба с нюкасълската болест, се определя на 274 204,69 EUR.
   2.   Размерът на частта от финансовото участие на Съюза, която остава да бъде изплатена на Кипър, се определя на 24 204,69 EUR.
   Член 2
   Адресат на настоящото решение е Република Кипър.
   
      Съставено в Брюксел на 27 юни 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 189, 27.6.2014 г., стр. 1.
   
      (2)  ОВ L 298, 26.10.2012 г., стр. 1.
   
      (3)  Регламент (ЕО) № 349/2005 на Комисията от 28 февруари 2005 г. за определяне на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (ОВ L 55, 1.3.2005 г., стр. 12).
   
      (4)  Решение за изпълнение 2013/724/ЕС на Комисията от 5 декември 2013 г. относно финансово участие на Съюза с оглед на спешните мерки за борба с нюкасълската болест в Кипър през 2013 г. (ОВ L 328, 7.12.2013 г., стр. 121).
   
      (5)  Решение 2009/470/ЕО на Съвета от 25 май 2009 г. относно разходите във ветеринарната област (ОВ L 155, 18.6.2009 г., стр. 30).